CELEX: 31985D0219
Language: el
Date: 1985-03-20 00:00:00
Title: 85/219/ΕΟΚ: Απόφαση της Επιτροπής της 20ής Μαρτίου 1985 περί εκδόσεως πιστοποιητικών εισαγωγής για τα προϊόντα του τομέα του βοείου κρέατος προελεύσεως Μποτσουάνας, Κένυας, Μαδαγασκάρης, Σουαζιλάνδης και Ζιμπάμπουε

Avis juridique important

|

31985D0219

85/219/ΕΟΚ: Απόφαση της Επιτροπής της 20ής Μαρτίου 1985 περί εκδόσεως πιστοποιητικών εισαγωγής για τα προϊόντα του τομέα του βοείου κρέατος προελεύσεως Μποτσουάνας, Κένυας, Μαδαγασκάρης, Σουαζιλάνδης και Ζιμπάμπουε  

Επίσημη Εφημερίδα αριθ. L 097 της 04/04/1985 σ. 0063 - 0063

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Μαρτίου 1985  περί εκδόσεως πιστοποιητικών εισαγωγής για τα προϊόντα του τομέα του βοείου κρέατος προελεύσεως Μποτσουάνας, Κένυας, Μαδαγασκάρης, Σουαζιλάνδης και Ζιμπάμπουε  (85/219/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 486/85 του Συμβουλίου της 26ης Φεβρουαρίου 1985 σχετικά με το καθεστώς που εφαρμόζεται σε γεωργικά προϊόντα και σε ορισμένα προϊόντα που προέρχονται από τη μεταποίηση των γεωργικών προϊόντων προελεύσεως των κρατών της Αφρικής, της Καραϊβικής και του Ειρηνικού Ωκεανού ή των υπεποντίων χωρών και εδαφών (1), και ιδίως το άρθρο 22,  τον κανονισμό (ΕΟΚ) αριθ. 2377/80 της Επιτροπής της 4ης Σεπτεμβρίου 1980 περί καθορισμού των ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΟΚ) αριθ. 552/85 (3), και ιδίως το άρθρο 15 παράγραφος 6 στοιχείο β) σημείο i),  Εκτιμώντας:  ότι ο κανονισμός (ΕΟΚ) αριθ. 486/85 προβλέπει τη δυνατότητα εκδόσεως πιστοποιητικών εισαγωγής για προϊόντα του τομέα του βοείου κρέατος· ότι, εντούτοις, οι εισαγωγές πρέπει να πραγματοποιούνται εκτός των ορίων των ποσοστών που προβλέπονται για καθεμία από αυτές τις τρίτες χώρες εξαγωγής·  ότι οι απαιτήσεις πιστοποιητικών που υποβλήθηκαν από 1η μέχρι 10 Μαρτίου 1985 για κρέας άνευ οστών, σύμφωνα με το άρθρο 15 παράγραφος 1 στοιχείο β) του κανονισμού (ΕΟΚ) αριθ. 2377/80, δεν υπερβαίνουν, για τα προϊόντα προελεύσεως Μποτσουάνας, Κένυας, Μαδαγασκάρης, Σουαζιλάνδης και Ζιμπάμπουε, τις ποσότητες που διατίθενται για τις χώρες αυτές·  ότι είναι σκόπιμο να καθοριστούν οι υπόλοιπες ποσότητες για τις οποίες μπορούν να υποβληθούν αιτήσεις πιστοποιητικών από την 1η Απριλίου 1985, στα πλαίσια της συνολικής ποσότητας 30 000 τόνων στην οποία προστίθεται, ενδεχομένως, αυτόματα η συμπληρωματική ποσότητα 8 100 τόνων, που αναφέρεται στο άρθρο 5 παράγραφοι 2 και 3 του κανονισμού (ΕΟΚ) αριθ. 486/85·  ότι είναι χρήσιμο να υπενθυμιστεί ότι η απόφαση αυτή δεν θίγει την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (4), όπως τροποποιήθηκε τελευταία από την οδηγία 83/91/ΕΟΚ (5),  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα ακόλουθα κράτη μέλη εκδίδουν, στις 21 Μαρτίου 1985, πιστοποιητικά εισαγωγής για κρέας άνευ οστών, τα οποία αφορούν προϊόντα που υπάγονται στον τομέα του βοείου κρέατος, προελεύσεως ορισμένων κρατών της Αφρικής, της Καραϊβικής και του Ειρηνικού, για τις ποσότητες και τις χώρες καταγωγής που ορίζονται:  1. Ομοσπονδιακή Δημοκρατία της Γερμανίας:  513 τόνοι προελεύσεως Μποτσουάνας,  230 τόνοι προελεύσεως Σουαζιλάνδης.  2. Ηνωμένο Βασίλειο:  1 000 τόνοι προελεύσεως Μποτσουάνας.  3. Γαλλία:  479,3 τόνοι προελεύσεως Μαδαγασκάρης.  Άρθρο 2  Οι αιτήσεις πιστοποιητικών μπορούν να υποβάλλονται, σύμφωνα με το άρθρο 15 παράγραφος 6 στοιχείο β) σημείο ii) του κανονισμού (ΕΟΚ) αριθ. 2377/80, κατά τη διάρκεια των πρώτων 10 ημερών του Απριλίου 1985, για τις ακόλουθες ποσότητες αποστεωμένου βοείου κρέατος:  Μποτσουάνα: 17 360,9 τόνοι,  Κένυα: 142,0 τόνοι,  Μαδαγασκάρη: 6 939,7 τόνοι,  Σουαζιλάνδη: 2 905,0 τόνοι,  Ζιμπάμπουε: 6 750,0 τόνοι.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 20 Μαρτίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 61 της 1. 3. 1985, σ. 4.  (2) ΕΕ αριθ. L 241 της 13. 9. 1980, σ. 5.  (3) ΕΕ αριθ. L 63 της 2. 3. 1985, σ. 13.  (4) ΕΕ αριθ. L 302 της 31. 12. 1972, σ. 28.  (5) ΕΕ αριθ. L 59 της 5. 3. 1983, σ. 34.